Case ID: 1221246
Sentence 1: Belə ki, Təqsirləndirilən şəxs xx xxxx 2019-cu il tarixdə saat 22:40 radələrində, özünə məxsus “VAZ-21074” markalı “**-HS-***” dövlət qeydiyyat nişanlı avtomobillə Bakı şəhəri Xəzər rayonu Buzovna qəsəbəsi N.Məlikova küçəsində Maştağa-Buzovna magistral avtomobil yolu ilə hərəkətdə olarkən bacısı X5 iş yoldaşı X19 ilə əl-ələ tutaraq birlikdə yaşadıqları N.Məlikova küçəsi ilə getmələrini görüb psixotrop maddə olan metamfetaminin təsiri altında bunu özü üçün qəbuledilməz hal hesab edib sonuncuların bu hərəkətlərini cüzi səbəb kimi bəhanə edərək özünün şəxsiyyətini başqalarının şəxsiyyətinin fövqündə qoyaraq heç bir əsaslı səbəb olmadan, yəni xuliqanlıq niyyəti ilə xxx və xxxx öldürmək qərarına gəlməklə idarə etdiyi avtomobili Maştağa-Buzovna magistral avtomobil yolundan asta sürətlə Xəzər rayonu Buzovna qəsəbəsi N.Məlikova küçəsinə döndərib anidən sürəti artıraraq xxx və xxxx üzərinə sürməklə, Rəşad Əliyevi avtomobillə həmin küçədə yerləşən yaşayış evinin divarına sıxaraq, ona sağ çiyin oynağının arxa səthinin, sağ saidin, döş qəfəsin arxa səthinin sağ yarısının, bel nahiyyəsinin sıyrıqları, sol xayanın cırılaraq bayıra çıxması, döş sümüyünün orta üçdə birinin, sol İ, İİ, İİİ və İV qabırğalarının ön qoltuqaltı xətti üzrə qapalı,yerdəyişən sınıqları və ölümünə birbaşa səbəb olan kəskin daxili qanitirmə ilə nəticələnən hər iki ağciyərinin və dalağının cırılması ilə müşayiət edilən dərəcəsinə görə ümumilikdə həyat üçün təhlükəli olan sağlamlığa ağır zərər vurmanın əlamətlərinə malik xəsarətlər yetirərək xuliqanlıq niyyəti ilə xxx qəsdən öldürmüş, həmin vaxt Vüsalə Baxşiyeva avtomobilin zərbəsindən qismən yayınmağa nail olduğu üçün, öz iradəsindən asılı olmayan səbəbə görə qəsdən öldürməyə yönəlmiş əməlini başa çatdıra bilməyərək, ona avtomobilin ön sol tərəfi ilə əlamətinə görə sol təpə-gicgah nahiyənin hematoması, sol dirsəyin sıyrığı, sol saidin və budun, sol ayağın qançırları ilə müşayət olunan dərəcələrinə görə ümumilikdə sağlamlığa zərərvurmayan xəsarətlər yetirməklə, qəsdən öldürməyə cəhd etmişdir.